ทรูวาดา (Truvada)  คือ ยาต้านไวรัสที่ประกอบไปด้วยตัวยา 2 ชนิดได้แก่
1. 1. ทีโนโฟเวีย(Tenofovir) 2. อะทาซานาเวีย (Atazanavir)
2. 1. ทีโนโฟเวีย(Tenofovir) 2. ไดดาโนซีน (Didanosine)
3. 1. ไดดาโนซีน (Didanosine) 2. อะทาซานาเวีย (Atazanavir)
4. 1. ทีโนโฟเวีย(Tenofovir) 2. เอมทริไซตาไบน์ (Emtricitabine)
คำตอบได้แก่ 4.  เพราะว่า ทรูวาดา (Truvada)  คือ ยาต้านไวรัสที่ประกอบไปด้วยตัวยา 2 ชนิดได้แก่ ทีโนโฟเวีย(Tenofovir) และ เอมทริไซตาไบน์ (Emtricitabine) ซึ่งยาทั้งสองต่างสนับสนุนการรักษาโรคเอดส์ซึ่งกันและกัน ปัจจุบันมีการศึกษาและพัฒนาในการใช้ทรูวาดาในการป้องกันการติดเชื้อเอชไอวีกับผู้ที่มีความเสี่ยงและได้ผลในระดับหนึ่ง

ทรูวาดา มีข้อบ่งใช้
ใช้เป็นยาต้านเอชไอวี (HIV) ซึ่งเป็นสาเหตุที่ทำให้ภูมิคุ้มกันฯของร่างกายบกพร่องหรือเรียกว่า โรคเอดส์ (AIDS, Acquired Immunodeficiency syndrome)

ยาทรูวาดามีกลไกการออกฤทธิ์อย่างไร?
ยาทรูวาดา จะออกฤทธิ์ยับยั้งขบวนการพัฒนาโครงสร้างในตัวไวรัสเอชไอวี ทำให้การกระจายตัวของไวรัสในร่างกายลดลง จึงช่วยให้ภูมิคุ้มกันต้านทานโรคของร่างกายกลับมาทำหน้าที่ และส่งผลให้ผู้ป่วยมีอาการดีขึ้น

ยาทรูวาดามีรูปแบบการจัดจำหน่ายอย่างไร?
ยาทรูวาดามีรูปลักษณะเป็นยาเม็ดเคลือบฟิล์มสีฟ้า มีรูปแบบการจัดจำหน่ายที่ประกอบ ด้วยตัวยาทีโนโฟเวีย 300 มิลลิกรัมและตัวยาเอ็มทริไซตาไบน์ 200 มิลลิกรัม บรรจุขวดขนาด 30 เม็ด

ยาทรูวาดามีขนาดรับประทานอย่างไร?
ขนาดรับประทานปกติของยาทรูวาดาคือ วันละ 1 เม็ด แต่สำหรับผู้ป่วยบางรายที่มีการทำ งานของไตผิดปกติอาจต้องปรับขนาดยา ดังนั้นการสั่งจ่ายยาจึงเป็นหน้าที่ของแพทย์ผู้ที่ทำการตรวจรักษาจะเป็นผู้พิจารณาเรื่องขนาดรับประทานรวมไปถึงระยะเวลาในการใช้ยา

*****หมายเหตุ: ขนาดยาและระยะเวลาในการใช้ยาที่ระบุในบทความนี้เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ผู้รักษาได้ การใช้ยาที่เหมาะสมควรต้องปรึกษาแพทย์หรือเภสัชกรก่อนเสมอ

เมื่อมีการสั่งยาควรแจ้งแพทย์/พยาบาลและเภสัชกรอย่างไร?
เมื่อมีการสั่งยาทุกชนิดรวมทั้งยาทรูวาดา ผู้ป่วยควรแจ้ง แพทย์ พยาบาล และเภสัชกร เช่น

ประวัติแพ้ยาทุกชนิด รวมทั้งอาการที่เกิดจากการแพ้ยา เช่น กินยา/ใช้ยา แล้วคลื่นไส้มาก ขึ้นผื่น หรือแน่นหายใจติดขัด/หายใจลำบาก/หอบเหนื่อย
มีโรคประจำตัวต่างๆ รวมทั้งกำลังกินยา/ใช้ยาอะไรอยู่ เพราะยาทรูวาดาอาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กิน/ที่ใช้อยู่ก่อนแล้ว
หากเป็นสุภาพสตรีควรแจ้งว่าอยู่ในภาวะตั้งครรภ์/มีครรภ์ หรือไม่หรือกำลังให้นมบุตรหรือไม่ เพราะมียาหลายตัวสามารถผ่านรก หรือผ่านเข้าสู่น้ำนม และเข้าสู่ทารก และก่อผลข้างเคียงต่อทารกได้
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology